
ŠIAULIŲ MIESTO SAVIVALDYBĖS ADMINISTRACIJOS 
ŠVIETIMO SKYRIUS


SPRENDIMO „DĖL ŠIAULIŲ LOPŠELIO-DARŽELIO „VOVERAITĖ“ NUOSTATŲ PATVIRTINIMO“ PROJEKTO 


2025 m. spalio 27 d.
Šiauliai


Parengto sprendimo projekto tikslas – patvirtinti naujus Šiaulių lopšelio-darželio „Voveraitė“ nuostatus, įteisinant juose pasikeitusių teisės aktų nuostatas.

Šiaulių lopšelio-darželio „Voveraitė“ (toliau – lopšelis-darželis) nuostatai (toliau – Nuostatai) patvirtinti Šiaulių miesto savivaldybės tarybos 2024 m. birželio 6 d. sprendimu Nr. T-220 „Dėl Šiaulių lopšelių-darželių nuostatų patvirtinimo“. Šiuo tarybos sprendimu buvo patvirtinti daugiau negu vieno viešojo juridinio asmens nuostatai (22 švietimo įstaigų).
2024 m. gegužės 16 d. Lietuvos Respublikos civilinio kodekso 2.46, 2.47, 2.54, 2. 57, 2.62, 2.63, 2.64, 2.66, 2.68, 2.70, 2.110 ir 2.184 straipsnių pakeitimo įstatymo Nr. XIV-2630 (toliau – Įstatymas) 2.46 14 straipsnio „Įstatymo įsigaliojimas ir įgyvendinimas“: 
- 4 dalyje nurodyta, kad „Valstybės ar savivaldybių institucijų teisės aktai, kuriais patvirtinti viešųjų juridinių asmenų steigimo dokumentai ir kurie iki šio įstatymo įsigaliojimo dienos nebuvo paskelbti Teisės aktų registre, taip pat Lietuvos Respublikos civilinio kodekso 2.46 straipsnio 3 dalyje nurodyti teisės aktai, kurie iki šio įstatymo įsigaliojimo dienos nebuvo paskelbti Teisės aktų registre, turi būti paskelbti Teisės aktų registre ir šių teisės aktų identifikaciniai kodai Teisės aktų registre turi būti pateikti Juridinių asmenų registro tvarkytojui ne vėliau kaip iki 2025 m. gruodžio 31 d.“. Šiuo metu galiojantys Nuostatai nėra paskelbti Teisės aktų registre, todėl siekiant įgyvendinti Įstatymą, teikiamas sprendimo projektas bus skelbiamas Teisės aktų registre;
- 6 dalyje nurodyta, kad „Valstybės ar savivaldybių institucijų teisės aktai, kuriais patvirtinti daugiau negu vieno viešojo juridinio asmens steigimo dokumentai, turi būti pripažinti netekusiais galios ir vietoj jų priimti nauji teisės aktai, atitinkantys šio įstatymo 1 straipsniu pakeisto Civilinio kodekso 2.46 straipsnio 7 dalyje nustatytą reikalavimą. Šių teisės aktų identifikaciniai kodai Teisės aktų registre turi būti pateikti Juridinių asmenų registro tvarkytojui ne vėliau kaip iki 2025 m. gruodžio 31 d.“. 
Valstybės duomenų agentūros generalinio direktorius 2024 m. gruodžio 3 d. įsakymu Nr. DĮ-266 patvirtino ekonominės veiklos rūšių klasifikatorių (EVRK 2.1 red.), kuris įsigaliojo 2025 m. sausio 1 d., leidžia tiksliai apibūdinti, kokią veiklą vykdo įstaiga. Atnaujintoje EVRK versijoje pakeisti, kai kurie ekonominių veiklų kodai ar pavadinimai. Atsižvelgiant į šiuos pakeitimus, buvo peržiūrėti ir patikslinti lopšelio-darželio Nuostatų II skyriaus 18 ir 19 punkto papunkčiai.
Vadovaujantis Nuostatų, įstatų ar statutų įforminimo reikalavimų, patvirtintų Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 ‚Dėl nuostatų, įstatų ar statutų įforminimo reikalavimų patvirtinimo“ (Lietuvos Respublikos švietimo, mokslo ir sporto ministro 2021 m. balandžio 28 d. įsakymo Nr. V-670 reakcija), 11 punktu peržiūrėtas ir papildytas Nuostatų VI skyrius – aprašoma lopšelio-darželio savivalda. 
Lopšelio-darželio tarybos 2025 m. spalio 3 d. posėdyje Nr. PT-3 svarstytas lopšelio-darželio Nuostatų projektas ir jam pritarta.

Sprendimo projektas parengtas ir teikiamas vadovaujantis Švietimo įstatymo 2 straipsnio 162, 181, 341 dalyse ir 60 straipsnių nuostatomis, jog atstovai į lopšelio-darželio savivaldą yra renkami. Peržiūrėti ir pakeisti lopšelio-darželio Nuostatai – nustatyta lopšelio-darželio savivaldos institucijos narių skaičius ir rinkimo tvarka, veiklos kadencijos trukmė, kompetencija.

Pasekmės teigiamos. Priėmus sprendimą bus patvirtinti Šiaulių lopšelio-darželio „Voveraitė“ nuostatai, kurie atitiks galiojančius teisės aktus ir Nuostatai bus paskelbti teisės aktų registre.

Priėmus sprendimą bus pripažintas netekusiu galios Šiaulių miesto savivaldybės tarybos 2024 m. birželio 6 d. sprendimo Nr. T-220 „Dėl Šiaulių lopšelių-darželių nuostatų patvirtinimo“ 1.20 papunktis.

Sprendimui įgyvendinti nereikės priimti papildomų teisės aktų.

Sprendimui įgyvendinti nebus reikalingos papildomos biudžeto lėšos. 

Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Danguolė Teišerskienė, tel. (+370 41) 386 474. Projekto iniciatorius – Švietimo skyrius.

